CELEX: 32022R0096
Language: hu
Date: 2022-01-25 00:00:00
Title: A Bizottság (EU) 2022/96 végrehajtási rendelete (2022. január 25.) az (EU) 2019/1242 európai parlamenti és tanácsi rendelet 10. cikkének bizonyos adatok gyűjtése tekintetében történő alkalmazására vonatkozó szabályok megállapításáról szóló (EU) 2019/1859 végrehajtási rendelet módosításáról (EGT-vonatkozású szöveg)

2022.1.26.   
               
               
                  HU
               
               
                  Az Európai Unió Hivatalos Lapja
               
               
                  L 17/1
               
            
         A BIZOTTSÁG (EU) 2022/96 VÉGREHAJTÁSI RENDELETE
         (2022. január 25.)
         az (EU) 2019/1242 európai parlamenti és tanácsi rendelet 10. cikkének bizonyos adatok gyűjtése tekintetében történő alkalmazására vonatkozó szabályok megállapításáról szóló (EU) 2019/1859 végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új nehézgépjárművek szén-dioxid-kibocsátási előírásainak meghatározásáról, valamint az 595/2009/EK és az (EU) 2018/956 európai parlamenti és tanácsi rendelet és a 96/53/EK tanácsi irányelv módosításáról szóló, 2019. június 20-i (EU) 2019/1242 európai parlamenti és tanácsi rendeletre (1) és különösen annak 10. cikkére,
         mivel:
         
                     (1)
                  
                  
                     Az (EU) 2019/1859 bizottsági végrehajtási rendelet (2) 1. cikke arra kötelezi a gyártókat, hogy bizonyos új nehézgépjárművekre vonatkozóan kövessék nyomon és jelentsék azt a munkafájllal megegyező nevű, vesszővel tagolt értékeket tartalmazó, mindegyik szimulációs célprofil és hasznos terhelési körülmény összesített eredményeit tartalmazó, .vsum kiterjesztésű fájlt, amelyet az (EU) 2017/2400 bizottsági rendelet (3) 5. cikke (1) bekezdésének a) pontjában említett szimulációs eszköz generál és az eszköz grafikus felhasználói felületén megjelenít (a továbbiakban: „sum exec” adatfájl).
                  
               
                     (2)
                  
                  
                     Ez a kötelezettség a járművek szimulációjának időpontja szerinti időbeli eltolódással alkalmazandó; a szimuláció legkorábbi időpontjai (2019. január 1-jétől 2019. szeptember 30-ig) az (EU) 2019/1859 végrehajtási rendeletben meghatározott két jelentéstételi időpont közül csak a későbbiig jelentendők annak figyelembevétele érdekében, hogy a gyártóknak a felelősségi körükön kívül eső okokból esetleg meg kell ismételniük az adott tételbe tartozó járművek szimulációját.
                  
               
                     (3)
                  
                  
                     Az első, 2020. szeptember 30-i határidejű beszámolási időszakra vonatkozóan kapott adatok értékelése időközben megerősítette, hogy az (EU) 2019/1859 végrehajtási rendelet 1. cikke (2) bekezdésének a) pontja szerint beérkezett első „sum exec” adatfájlokon alapuló elemzés stabil eredményeket hoz. Ezért a továbbiakban nem szükséges arra kötelezni a gyártókat, hogy jelentsék az (EU) 2019/1859 végrehajtási rendelet 1. cikke (2) bekezdésének b) pontjában említett adatokat, és az említett pontot törölni kell.
                  
               
                     (4)
                  
                  
                     Az (EU) 2019/1859 végrehajtási rendeletet ezért ennek megfelelően módosítani kell.
                  
               
                     (5)
                  
                  
                     Az e rendeletben előírt intézkedések összhangban vannak az Éghajlatváltozási Bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2019/1859 végrehajtási rendelet módosítása
            Az (EU) 2019/1859 végrehajtási rendelet 1. cikke (2) bekezdésének b) pontját el kell hagyni.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. január 25-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 198., 2019.7.25., 202. o.
         
         
            (2)  A Bizottság (EU) 2019/1859 végrehajtási rendelete (2019. november 6.) az (EU) 2019/1242 európai parlamenti és tanácsi rendelet 10. cikkének bizonyos adatok gyűjtése tekintetében történő alkalmazására vonatkozó szabályok megállapításáról (HL L 286., 2019.11.7., 10. o.)
         
            (3)  A Bizottság (EU) 2017/2400 rendelete (2017. december 12.) az 595/2009/EK európai parlamenti és tanácsi rendeletnek a nehézgépjárművek CO2-kibocsátásának és tüzelőanyag-fogyasztásának meghatározása tekintetében történő végrehajtásáról, valamint a 2007/46/EK európai parlamenti és tanácsi irányelv és az 582/2011/EU bizottsági rendelet módosításáról (HL L 349., 2017.12.29., 1. o.).